**Vyhodnocovacia správa zo zberu školského papiera.**

*Školský zber papiera za rok 2022 na našej škole.*

Zber papiera sa na našej škole uskutočnil od začiatku školského roku do konca mesiaca február. Dohromady sa vyzbieralo 4 243 kg papiera. Vyhrala trieda sexta, ktorá obhájila svoje prvenstvo z posledných piatich rokov, keď vyzbierala 2 200 kg. Nasledovali triedy sekunda (775 kg), kvarta (680 kg), septima (260 kg), kvinta (170 kg), 2.A (80 kg), tercia (78 kg). Ostatné triedy sa zberu papiera nezúčastnili.

Zber papiera podliehal prísnym podmienkam. Aby sa splnil stanovený cieľ, minimalizácia odpadu na škole, zbieral sa len taký papier, ktorý sa už nedal využiť vo vyučovacom procese. V prípade, že kontrola našla čisté hárky papiera alebo čisté zošity, triede, ktorá tento papier doniesla, boli strhávané body a papier bol vyradený zo zberu papiera. Body sa taktiež strhávali za zle zabalený papier a kartóny.

Za zber a váženie boli zodpovední žiaci Timon Fillo a Samuel Kunštár, za zápis a kontrolu papiera Petra Ďalaková a Janka Surová, počas celej akcie im sekundovali žiaci z triedy sexta. Konečný stav vyzbieraného papiera zabezpečil našej škole 668 kusov toaletného papiera, ktoré sú použité na toaletách žiakov a učiteľov na našej škole.

Zápisnicu vyhotovil: Tomáš Trunek

Zápisnicu overil: Timon Fillo